|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Urbaario – kokoelma kaupunkilöytöjä**  MOK-jakson 1. oppitunti  (Samuli Holtari ja Milla Tahvanainen) | | | | | | | | | |
| **Ajankohta:** Syksy 2022, MOK-jakson 1. oppitunti | | **Luokka-aste:** 5. luokka | | | **Oppiaine:** suomen kieli ja kirjallisuus | | | **Aihe / teema / ilmiö:** Urbaario-näyttely, Kulttuurin virta -museovierailu | |
| **Keskeiset käsitteet / taidot:** urbaario, museovierailu, monialaisen oppimisen kokonaisuus, tavoitteen asettaminen, videokuvan havainnointi ja kuullun ymmärtäminen, itsearviointi | | | | | | | | | |
| **Laaja-alaisen osaamisen tavoitteet (L1–L7) täsmennettyinä:**  **L1** Ajattelu ja oppimaan oppiminen: Oppilaille tarjoutuu mahdollisuuksia käsiteltävän aiheen kriittiselle tarkastelulle. Tunnin tehtävissä korostuvat uteliaisuutta, mielikuvitusta sekä luovuutta hyödyntävät työskentelytavat.  **L4** Monilukutaito: Oppilaat kehittävät monilukutaitoaan tulkitsemalla erilaisia monimediaisia tekstejä, tällä tunnilla etenkin sanallisia ja auditiivisia tekstejä. Oppilaita kannustetaan median havainnointiin. | | | **Sisällöt (S1–Sx) täsmennettyinä:**  Suomen kieli ja kirjallisuus:  **S2** Tekstien tulkitseminen: Oppilaat harjoittavat tekstinymmärtämisen sekä ajattelun taitojaan esimerkiksi kuullun ymmärtämisen harjoituksen kautta. Herättelytehtävässä oppilaat pohtivat *urbaario*-sanan merkitystä.  **S4** Kielen, kirjallisuuden ja kulttuurin ymmärtäminen: Herättelytehtävässä oppilaat voivat pohtia *urbaario­*-sanan alkuperää esimerkiksi vieraiden kielien avulla. Jakson aiheisiin perehdyttäessä oppilaat saavat tietoa lapsille suunnatusta kulttuuritarjonnasta museovierailun muodossa. Videotehtävässä hyödynnetään mediatarjontaa. | | | | **Tavoitteet (T1–Tx) täsmennettyinä:**  Suomen kieli ja kirjallisuus:  **T6**: Videotehtävän kautta oppilaat harjoittelevat tulkitsemaan monimuotoisia tekstejä videon muodossa. Tämän myötä oppilaiden sana- ja käsitevarasto laajenee, mikä edistää heidän ajatteluntaitojensa kehittymistä.  **T15**: Oppitunnilla oppilaat pääsevät tutustumaan monimuotoiseen media- ja kulttuuritarjontaan videotehtävän myötä. Tämä tukee heidän kulttuurisen identiteetin kehittymistään. | | |
| **Työskentelyn tavoitteet:** Herätellään kiinnostusta MOK-jakson aiheisiin. Tutustutaan jakson sisältöihin ja tavoitteisiin sekä arviointiin. Kerrotaan jakson rakenteesta ja aikataulusta sekä Kulttuurin virta -kokonaisuuden museovierailusta. Katsotaan Urbaario-näyttelyyn liittyvä video ja vastataan siihen liittyviin kysymyksiin. | | | | | **Opettajan omia tavoitteita:** | | | | |
| **Toiminnan suunnitelma** | | | | | | | | | |
| **Ajankäyttö (päivät, tunnit tai min.)** | **Toiminta ja mahd. teoreettinen perusta** | | | **Organisointi (esim. toiminnan tarkempi kuvaus, oppimisympäristöt, eriyttäminen)** | | **Osaamisen ja työskentelyn arviointi** | | | **Muuta (esim. etukäteis- ja jälkityöt, materiaalit)** |
| 5 min  10–15 min  15–20 min  5–10 min | Mitä tulee mieleen sanasta *urbaario*? -herättelytehtävä  Jakson tavoitteisiin, sisältöön, aikatauluihin, museovierailuun sekä arviointiin tutustuminen  Urbaario-näyttelyyn liittyvän videon katsominen ja siihen liittyviin kysymyksiin vastaaminen  Työskentelyn arviointilomakkeen täyttäminen | | | Opettaja kysyy oppilailta jakson aiheeseen liittyvän herättelevän kysymyksen: ”Mitä tulee mieleen sanasta *urbaario*?” Oppilaat voivat pohtia vastausta yksin, parin kanssa tai pienessä ryhmässä.  Oppilaat voivat kirjoittaa vastauksiaan halutessaan esim. Padlet- tai Google Jamboard -alustalle. Keskustellaan aiheesta yhdessä oppilaiden kanssa. Apuna keskustelun johdattamisessa voi käyttää vertausta *herbaario*-sanaan (kasvio/kasvikansio).  Esitellään oppilaille PowerPoint-materiaalin avulla MOK-jakson tavoitteita ja sisältöjä, aikatauluja sekä museovierailun yksityiskohtia. Näitä voidaan käydä läpi yhdessä keskustellen.  Esitellään oppilaille jakson arviointiperusteet ja jaetaan jokaiselle oppilaalle oma *työskentelyn arviointilomake*.  Katsotaan Urbaario-näyttelyn idean isän Pasi Räsämäen sekä äänisuunnittelija Tatu Vanhatalon tekemä video. Video katsotaan kaksi kertaa: ensin kokonaan, ja sen jälkeen kysymyksien mukaan pätkissä. Näytetään PowerPoint-esityksestä katkelmaan liittyviä kysymyksiä. Oppilaat pitävät pareittain tai pienissä ryhmissä kunkin kysymyksen kohdalla pienen porinatuokion, ja kertovat lopuksi vastauksensa muulle luokalle vuorotellen. Vastauksista voidaan keskustella luokan kanssa yhdessä.  Oppilaat täyttävät oppitunnin lopuksi *työskentelyn arviointilomakkeesta* Tietämys ennen -osion sekä itsearviointitaulukosta ensimmäisen oppitunnin ruudut. Lomakkeen täyttäminen voidaan tarvittaessa antaa myös kotitehtäväksi. | | Arviointi toteutetaan monialaisen oppimiskokonaisuuden aikana pääasiassa formatiivisesti eli oppilaiden työskentelyä havainnoidaan tunnin aikana ja annetaan välitöntä palautetta, mikäli sille on tarvetta. Keskitytään etenkin positiiviseen ja kannustavaan palautteeseen. Arvioinnissa otetaan huomioon myös se, kuinka oppilaat ottavat toisensa huomioon sekä miten he tuovat työskentelyssä käyttöön luovuutensa.  Arvioinnin apuvälineenä käytetään myös työskentelyn arviointilomaketta. (Liite 1). Oppilaat pohtivat Tietämys ennen ja jälkeen -sivulla omaa tietämystään jakson ensimmäisellä ja viimeisellä oppitunnilla. Työskentelyn itsearviointitaulukkoa täytetään puolestaan viimeistä tuntia lukuun ottamatta jokaisella oppitunnilla. Siihen oppilaat kirjoittavat sanallisesti omasta työskentelystään sekä antavat jokaiselta tunnilta itselleen arvosanan asteikolla 1–3 (orastava, kehittyvä, edistynyt). | | | PowerPoint-esitys MOK-jakson esittelyn tukena  Mahd. Padlet- tai Google Jamboard -alustan avaaminen  Tulostetaan valmiiksi ja jaetaan oppilaille *työskentelyn arviointilomake*  Videon avaaminen valmiiksi sekä äänentoiston toimivuuden varmistaminen  Linkki videoon: <https://www.youtube.com/watch?v=IfCLStzGkWY&ab_channel=UrbaarioProjekti>  Videoon liittyvät kysymykset ja ajat videolla:   1. Mitä Räsämäki kertoo Urbaario-kuvasarjalla tekevänsä? (0:45–1:05) 2. Mitä Räsämäen mukaan Urbaario-näyttely harjaannuttaa? (1:05–1:30) 3. Mitä Urbaariossa tallennetaan ja pohditaan? (1:48–2:07) 4. Mitä Vanhatalo kertoo simpukasta? (2:07à) |

Opetuksen suunnitelmapohja on mukailtu Itä-Suomen yliopiston harjoittelukoulun opetuksen suunnitelmapohjasta.